משפרי קוגניציה

משפרי קוגניציה הם קבוצת חומרים סינתטיים או חומרים טבעיים המשפרים את התפקודים הקוגניטיביים של האדם,  כגון קשב, זיכרון, ערנות,  ושליטה עצמית. המונח "נוטרופיק" נגזר מיוונית עתיקה: נואוס (νόος) פירושו שכל, טרופיקס פירושו להפוך למשהו שונה.

 היסטוריה 
השימוש המתועד הראשון למילה "נוטרופיק" בהתייחס לחומרים שנועדו להגביר תפקודים קוגניטיביים נעשה בשנת 1972, על ידי החוקר ממוצא הרומני קורנליו ג'ורג'ה. לאחר שחקר תרכובת חדשה בשם פיראצטם, ומצא קשת רחבה של השפעות שלא תאמו לאף סוגה של תרופות פסיכוטרופיות מקובלות. בעקבות זאת, נוצרה סוגה חדשה ומושג חדש בשם "נוטרופיק"..

ההגדרה של קורנליו ג'יורג'ה למשפרי קוגניציה התבססה על חמישה קריטריונים::
 שיפור הלמידה והזיכרון.
 שיפור העמידות של התנהגויות או זיכרונות נלמדים, למצבים הנוטים לשבש אותם, כגון, נזעי חשמל, היפוקסיה
 הגנה על המוח מפני פגיעות פיזיות או כימיות שונות.
 הגברת יעילותם של מנגנוני הבקרה הטונאלית של קליפת המוח.
 חומרים חסרי תכונות פרמקולוגיות ידועות של תרופות פסיכוטרופיות המיועדות להרגעה, גירוי מוטורי, ובעלי תופעות לוואי ורעילות נמוכות.

בשנת 2008 חומרים ממריצים, כגון קפאין, היה החומר הנוטרופי הנפוץ ביותר. בשנת 2016, אימץ האיגוד הרפואי האמריקאי מדיניות במטרה להרתיע מרשמים של נוטרופיקה לאנשים בריאים, בטענה שההשפעות הקוגניטיביות שונות מאוד בין אנשים שונים, הן תלויות במינון, ובעלי פעילויות נמוכות במקרה הטוב. פיראצטאם, נואופטאט  ומקלופנוקסאט  נמכרו באותה עת כתוספי תזונה.  לעת עתה, חסרה הגדרה מקובלת או קלינית עולמית לגבי חומרים משפרי קוגניציה. רוב התרכובות המוגדרות כמשפרות קוגניציה אינן עומדות בקריטריונים של ג'ורגיה.  החקיקה בישראל אוסרת על הצהרה כסגולות ריפוי על מוצרי מזון

ברוסיה תרופת סמקס נחשבת לתרופה חשובה למרות שלא אושרה לשימוש ברוב מדינות אחרות.

 תופעות לוואי 
החשש העיקרי בנוגע לתרופות ותוספי תזונה הוא מתופעות לוואי, כולל הפוטנציאל להתמכרות פסיכולוגית. בדרך כלל אין ראיות בטיחותיות לטווח ארוך עבור תרכובות נוטרופיות רבות. ל-רצטאמים, פיראצטם ותרכובות אחרות הקשורות מבחינה מבנית לפיראצטם, יש מעט תופעות לוואי חמורות ורעילות נמוכה, אך יש מיעוט ראיות מדעיות לכך שהן משפרות את הקוגניציה אצל אנשים ללא ליקויים קוגניטיביים. כיום בארצות הברית, ניתן לשווק תוספי תזונה, אם היצרן יכול להציג ראיות מבוססות שהתוסף מוכר בדרך כלל כבטוח, ואם היצרן אינו מעלה טענות כלשהן לגבי השימוש בתוסף לטיפול או מניעה של מחלה או מצב כלשהו. תוספי תזונה המכילים תרופות או מפרסמים טענות בריאותיות אינם חוקיים על פי חוקי ארצות הברית.

 סוגי משפרי קוגניציה 
משפרי קוגניציה הם ממריצים של מערכת העצבים המרכזית. מחקרים מדעיים מצביעים על כך שהשימוש במינונים נמוכים של ממריצים מסוימים של מערכת העצבים המרכזית, עשוי לשפר את הקוגניציה אצל אנשים בריאים. חומרים אלה פועלים כאגוניסטים ישירים או אגוניסטים עקיפים  של קולטן דופמין D1 או אדרנורצפטור A2 . לעומת זאת, מינונים גבוהים יחסית של ממריצים גורמים לליקויים קוגניטיביים.

 ממריצים של מערכת העצבים המרכזית 
 אמפטמין 
אמפטמין – סקירות שיטתיות ומטה-אנליזות מצאו כי אמפטמין במינון נמוך עשוי לשפר תפקודים קוגניטיביים, כגון, שליטה עכבתית, זיכרון אירועי, זיכרון עבודה והיבטים של קשב. אצל אנשים בריאים ואצל אנשים עם הפרעת קשב וריכוז. סקירה שיטתית משנת 2014 ציינה כי מינונים נמוכים של אמפטמין משפרים גם את התגבשות הזיכרון, המוביל לשיפור שליפת זיכרון אצל בני נוער שאינם עם הפרעת קשב וריכוז. הוא משפר גם את תהליך המוטיבציה לבצע משימה  ואת הביצועים במשימות מייגעות שדורשות מאמץ רב.

 קפאין 
קָפֵאִין – מטא-אנליזה מצאה עלייה בערנות וביכולת הקשב של אנשים בריאים.

 אאוגרואים 
אאוגרואים,  (ארמודפיניל ומודפיניל), מסווגים כ"חומרים מקדמי ערנות". מודפיניל עשוי להגביר את הערנות במיוחד אצל אנשים הסובלים מחוסר שינה, ועשוי לשפר את החשיבה ואת היכולת לגרום לעידוד פתרון הבעיות אצל בני נוער שאינם סובלים מהפרעת קשב וריכוז. בסקירה שיטתית של מחקרים קטנים וראשוניים שבהם נבחנו השפעות המודפיניל, כאשר נשקלו הערכות פסיכומטריות פשוטות נמצא שצריכת מודפיניל שיפרה את התפקוד הניהולי. מודפיניל אינו משפר את מצב הרוח או המוטיבציה אצל אנשים הסובלים מחוסר שינה או שאינם סובלים מחוסר שינה.

 מתילפנידאט 
מתילפנידאט הוא נגזרת של בנזילפיפרידין  שעשוי לשפר את הזיכרון לזמן קצר, זיכרון אירועי, את השליטה העכבתית, היבטים של קשב וזמן השהיית התכנון אצל אנשים בריאים. הוא גם עשוי לשפר את שיקולי חשיבות המשימה Task significance, ואת הביצועים במשימות מייגעות. במינונים מעל האופטימליים, למתילפנידאט מפחיתות את הלמידה.

 ניקוטין 
ערך מורחב

נִיקוֹטִין – על פי מטא-אנליזה הניקוטין תורם לשיפור בערנות, קשב, זיכרון וביצועים מוטוריים. סקירה שיטתית משנת 2020 העלתה חששות לגבי ניגודי עניינים אפשריים, וציינה מימון תעשייתי במחקרים רבים ותוצאות לא עקביות בנוגע להשפעות הקוגניטיביות של ניקוטין. סקירה זו מצאה כי למעלה ממחצית המחקרים שפורסמו לאחר 2010 היו קשורים לתעשיית הטבק, שלעיתים קרובות לא purxnu.

 כולינרגים 
חלק מהחומרים הנוטרופיים הם תרכובות ואנלוגים של כולין, מרכיב מקדים של אצטילכולין הידוע כמוליך עצבי, ופוספטידילכולין , הידוע כמרכיב מבני של קרום התא.
ממוזער|סכמה של כולין בי טרטארט

 כולין ביטרטארט 
כולין ביטרטארט  הוא מלח של החומצה הטרטארית המכיל 41% כולין לפי משקל מולקולרי. מטא-אנליזה אחת מצאה כי כולין ביטרטארט אינו יעיל בשיפור כל מדד של ביצועים קוגניטיביים.

 ציטיכולין 
ציטיכולין הוא תרכובת המורכבת מכולין וציטידין. מטא-אנליזה מצאה כי היא עשויה להיות יעילה לשיפור הזיכרון והלמידה בקרב קשישים בעלי ירידה קוגניטיבית קלה, ובקרב אנשים המתאוששים משבץ מוחי.

 רצטאמים 
ממוזער|מבנה סכמטי של פירצטאם
רצטאמים, כגון פירצטאם, אוקסירצטאם, פנילפיראצטם  ואנירצטאם, משווקים לעיתים קרובות כמשפרי קוגניציה ונמכרים כתרופה ללא מרשם. מחקר משנת 2019 מצא שתוספי פירצטאם שנמכרו בארצות הברית תויגו באופן שגוי. רצטאמים מכונים לעיתים קרובות כשיך לקבוצת הנוטרופיקים, אך תכונה זו אינה מבוססת מבחינה מחקרית בבני אדם, ונוטרופיקים אינם נמצאים באופן עקבי בכל הרצטאמים. לרצטאמים יש מנגנוני פעולה שאינם מובנים היטב, אם כי ידוע שפירצטאם ואנירצטאם פועלים כמודולטורים אלוסטריים חיוביים  של קולטני AMPA  אשר כנראה, מווסתים מערכות כולינרגיות. תרכובות דומות, כגון נואופפט  ואלורצטם,  אינן עומדות בהגדרה הכימית של רצטאם, אם כי הן נחשבות "דמויות רצטאם" בשל הדמיון הגבוה ביניהן.The use of stems in the selection of International Nonproprietary Names (INN) for pharmaceutical substances. Geneva: World Health Organization; 2018 (WHO/EMP/RHT/TSN/2018.1).

 עשבי תיבול 
 צ'נטלה אסיאתיקה – מטא-אנליזה לא הראתה שיפור משמעותי בתפקוד הקוגניטיבי. יעילות קלינית ובטיחות עבור צמח זה לא אושרו מדעית. מנגד, קיימים מחקרים מדעיים המצדדים בתכונות של שיפור קוגניטיבי של הצמח 
 "גינקו בילובה" – תמצית של עלי "גינקו בילובה" משווקת כתוסף תזונה עם טענות שהיא עשויה לשפר את התפקוד הקוגניטיבי של אנשים ללא בעיות קוגניטיביות ידועות, אם כי אין ראיות איכותיות התומכות בהשפעות כאלה על הזיכרון או הקשב אצל אנשים בריאים.
 "ג'ינסנג פנאקס"  – סקירה מדעית מצביעה על אפשרות ל"שיפור בהיבטים מסוימים של תפקוד קוגניטיבי, התנהגות ואיכות חיים", אך הגיעה למסקנה כי "יש חוסר בראיות משכנעות המצביעות על השפעה משפרת קוגניטיבית של צמח זה במשתתפים בריאים, ואין ראיות איכותיות לגבי יעילותו בחולי דמנציה."

 נוטריאנטים ותוספי תזונה 
נוטריאנטים הם מרכיבים המשמשים להזנה סדירה של האדם. תוספי תזונה הם תוספים לתזונה הסדירה של אדם, בעקבות מחסור או מיעוט המרכיבים או משמשים כתוספים ייעודיים לאנשים בעלי ייחודיות תפקודית, כגון, ספורטאים, נשים בהריון, נשים מניקות, אנשים בעלי מערכת חיסונית מדוכאת.

 חומצה פולית 
חומצה פולית מכונה גם וויטמין B9. לא נמצאו השפעות משפרות קוגניציה אצל מבוגרים בגיל העמידה ואצל מבוגרים ללא מחסור בחומצה פולית.

 חומצות שומן אומגה 3 
חומצת שומן אומגה 3: DHA  ו־EPA בשתי סקירות של ארגון קוקרן  על השימוש בחומצות שומן אומגה 3 כתוספים לטיפול בהפרעות קשב וריכוז והפרעות למידה מסכמות כי קיימות עדויות מוגבלות ליתרונות הטיפול עבור שתי ההפרעות. שתי סקירות שיטתיות נוספות לא מצאו השפעות משפרות קוגניציה באוכלוסייה הכללית.

 ויטמין B12 
בחלק מהמחקרים לא נמצאו השפעות משפרות קוגניציה אצל מבוגרים בגיל העמידה ומבוגרים ללא מחסור בוויטמין B12. מחקרים נוספים מצביעים על השפעות משפרות של ויטמין B12 אצל מבוגרים בגיל העמידה.

 ויטמין B6 
במחקרים אחדים לא נמצאו השפעות משפרות קוגניציה אצל מבוגרים בגיל העמידה ומבוגרים ללא מחסור בוויטמין B6. מחקרים אחרים מצביעים על שיפור השפעות משפרות של ויטמין B6 אצל מבוגרים בריאים בגיל העמידה.

 ויטמין E 
במחקרים מסוימים לא נמצאו השפעות משפרות קוגניציה אצל מבוגרים בגיל העמידה ומבוגרים ללא מחסור בוויטמין E. מחקרים נוספים מצביעים על החלשות קוגניטיבית אצל אנשים הסובלים ממחסור בוויטמין E.

 ראו גם 
 חומר פסיכואקטיבי
 צמחי מרפא
 סמים ממריצים

קישורים חיצוניים

 הערות שוליים 

קטגוריה:קוגניציה
קטגוריה:תוספי מזון
קטגוריה:תוספי תזונה
קטגוריה:צמחי מרפא
קטגוריה:סמים פסיכואקטיביים
קטגוריה:סמים ממריצים
קטגוריה:מחלות הקשורות בהזדקנות
קטגוריה:פרמקולוגיה
קטגוריה:ויטמינים
קטגוריה:מחלות מערכת העצבים